
Apeliadau a Chwynion
Cyflwyniad

Mae Adran 7 o'r Llawlyfr Academaidd yn rhoi gwybodaeth am Weithdrefn Gwyno, Gweithdrefn Apelio (Penderfyniadau Bwrdd Arholi), Gweithdrefn Apelio (Penderfyniadau Ymarfer Annheg), Gweithdrefn Apelio (Gradd Ymchwil Ôl-raddedig) a gweithdrefnau apelio eraill Prifysgol Metropolitan Caerdydd.

Mae'r gweithdrefnau’n cydfodoli â dogfennaeth gysylltiedig megis Polisi Cyfle Cyfartal y Brifysgol, ei Chod ar Aflonyddu a Bwlio, ei Gweithdrefnau Disgyblu a Chwyno a'i Chod Ymarfer Chwythu'r Chwiban.

Pan fo cwyn yn cynnwys apêl, neu i'r gwrthwyneb, gellir ailddosbarthu cwynion ac apeliadau, ar ba gam bynnag o'r weithdrefn berthnasol y maent wedi'i gyrraedd, os yw hyn yn debygol o arwain at ganlyniad mwy priodol i'r achwynydd/apelydd.

Rhagwelir, yn sicr mewn perthynas â chwynion, y bydd atebion anffurfiol yn cael eu ceisio cyn i achwynwyr droi at ddefnyddio'r Weithdrefn Gwyno. Yn achos cwynion ac apeliadau, mae'n rhaid i weithdrefn berthnasol Prifysgol Metropolitan Caerdydd gael ei defnyddio a llythyr Cwblhau Gweithdrefnau gael ei anfon, cyn y gellir cynnal unrhyw adolygiad gan Swyddfa'r Dyfarnwr Annibynnol, neu gorff allanol arall.

Cyhoeddusrwydd

Cyfeirir at y Weithdrefn Gwyno yn y Llawlyfr Myfyrwyr a dolen i'r weithdrefn a'r Ffurflen Gwyno a ddarparwyd. Mae ar gael yn y Llawlyfr Academaidd hefyd.

Mae'r gweithdrefnau apelio ar gael yn y Llawlyfr Academaidd a, lle bo'n briodol, yn y Rheoliadau Gradd Ymchwil.

Monitro, Gwerthuso ac Adolygu

Cyflwynir copïau o'r holl achosion Apeliadau sydd ar y gweill ac sydd wedi'u cwblhau gyda Gwasanaethau Cofrestrfa'r Brifysgol, lle cedwir cwynion hefyd at ddibenion cyfeirio a dadansoddi, ac maent yn cynnwys manylion llawn pob achos. Mae logiau’n cael eu cynnal hefyd gan ddarparu cofnod cronolegol o dderbyn, camau gweithredu a gymerir a chau achosion.

Yn flynyddol, bydd adroddiadau ar Apeliadau a Chwynion yn cael eu gwneud i'r Bwrdd Academaidd, gydag argymhellion, ynghyd â chamau gweithredu priodol a gymerir mewn termau rheoleiddio neu dermau eraill (megis mwy o gyhoeddusrwydd, ac ati) fel y gall y Bwrdd gymeradwyo camau gweithredu ac argymhellion o'r fath neu ofyn am welliant.

Datblygu Staff
Mae'r Brifysgol yn cydnabod yr angen i staff fod yn gyfarwydd â Gweithdrefnau Apeliadau a Chwynion fel y gall staff o'r fath osgoi sefyllfaoedd, sy'n debygol o arwain at fyfyrwyr yn galw am ddefnyddio'r Gweithdrefnau ac os nad yw hynny’n digwydd, fel y gallant gynghori myfyrwyr yn iawn ar y camau cywir. Felly, mae'r Brifysgol yn cynnig gweithgareddau datblygu staff rheolaidd i annog cynnal ymwybyddiaeth a gwybodaeth am y Gweithdrefnau, yn enwedig mewn perthynas â newidiadau gweithdrefnol, a allai godi, o bryd i'w gilydd.

Cyfrinachedd

Mae'r Gweithdrefnau Apeliadau a Chwynion yn cyfeirio at gyfrinachedd o ran sicrhau mai dim i’r rhai sy'n ymwneud yn uniongyrchol â mater y datgelir gwybodaeth iddynt am yr achos penodol dan sylw. Cydnabyddir y gall achosion Apêl a Chwyno fod yn faith ac felly y gall y rhai sy'n ymwneud â nhw fod dan straen sylweddol a allai waethygu pe bai'r gymuned ehangach yn dod yn ymwybodol o sefyllfaoedd penodol.

Caiff apelwyr ac achwynwyr eu hysbysu yn y polisïau a'r gweithdrefnau y bydd preifatrwydd a chyfrinachedd yn cael eu sicrhau, oni bai bod angen datgelu er mwyn symud ymlaen â'r gŵyn neu'r apêl.

Darperir ffurflen ar gyfer Cais am Apêl sy'n ei gwneud yn ofynnol i fyfyrwyr gydsynio i ddatgeliad o'r fath wrth gyflwyno'r ffurflen. Pan fydd cwynion yn cael eu cyflwyno, bydd y myfyriwr dan sylw yn cael ei hysbysu yn y llythyr/e-bost cydnabyddiaeth.

Apeliadau a Chwynion Blinderus neu Wacsaw

Ar bob cam, ffurfiol ac anffurfiol, o apeliadau a chwynion, gall myfyrwyr fod yn dawel eu meddwl na fyddant dan anfantais trwy wneud apêl neu gŵyn heblaw am achosion lle gellir barnu bod apêl neu gŵyn o'r fath yn flinderus. Pan fernir bod apêl neu gŵyn wedi'i gwneud heb gyfiawnhad priodol a'i bod wedi'i deillio o falais, dialgaredd neu ddrygioni, rhybuddir yr apelydd neu'r achwynydd, yn dilyn cynnal y naill Weithdrefn neu’r llall, fod y Brifysgol yn cadw'r hawl i gymryd camau priodol yn erbyn yr apelydd neu'r achwynydd. Bydd yr apelydd neu'r achwynydd yn cael gwybod am y rhesymau dros hyn. Gallai camau o'r fath gynnwys camau disgyblu neu wneud iawn i'r system gyfreithiol.

Darpariaeth Gydweithredol

Er bod y trefniadau, fel y nodir mewn Memoranda ffurfiol, sy'n ymwneud â'r Ddarpariaeth Gydweithredol, yn ei gwneud yn glir mai cyfrifoldeb Prifysgol Metropolitan Caerdydd yw apeliadau academaidd a bod yn rhaid eu symud ymlaen drwy Weithdrefn Apeliadau'r Brifysgol, ystyrir cwynion yn lleol yn y lle cyntaf, er mwyn sicrhau bod cwynion yn cael eu datrys cyn gynted â phosibl lle bo hynny'n bosibl.

Cynghorir myfyrwyr yn llawlyfrau eu rhaglen, os ydynt yn anhapus ag unrhyw agwedd ar eu profiad ac yn dymuno gwneud cwyn, dylent geisio datrys y gŵyn yn gyntaf trwy'r mecanweithiau sydd ar waith yn eu sefydliad lleol. Os na ellir datrys y mater yn anffurfiol, dylai fod han y sefydliad weithdrefnau cwyno y dylai'r myfyriwr eu dilyn. Dylai'r gweithdrefnau hyn fod ar gael yn llawlyfr y rhaglen a ddarperir i fyfyrwyr gan y sefydliad adeg sefydlu. Unwaith y bydd y myfyriwr wedi cwblhau'r gweithdrefnau hyn, os nad yw’n fodlon o hyd, gall gwyno i'r Brifysgol yn uniongyrchol drwy'r Weithdrefn Gwyno yn www.metcaerdydd.ac.uk/cwynion.

Cwynion Dienw

Bydd cwynion dienw yn cael eu hystyried yn ofalus ac ymchwiliad yn cael ei gynnal mewn achosion priodol, lle y gellir ei gyfiawnhau gan ystyriaethau ansawdd neu gyfreithiol. Fodd bynnag, mewn achosion o'r fath, bydd yr achwynydd dienw ond yn cael gwybod bod y mater yn cael ei ystyried ac na fydd yn cael gwybod am ganlyniad unrhyw ymchwiliad.

